《四日早听郊戒复陪庙享次韵李宾之学士》
明代·程敏政

衣冠晨立陛西东，有诏斋明对竹宫。鹓序复从陪祼享，鸾旂早已动灵风。

五门昼下铜壶转，九庙春回玉辂通。圣敬未遑先饮福，南郊三日待升中。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。